আমি টপ্ টু বটম্ একজন নিটোল অরাজনৈতিক মানুষ। কারণটা কিছুই নয়, আমি প্রেশারের রুগী। কলেজে রাষ্ট্রবিজ্ঞান সাবজেক্টে নাগরিক হিসেবে আমার কি কি কর্তব‍্য তার কুড়ি নম্বরের প্রশ্নপত্র এলেও দেশের শাসকদের কর্তব‍্যটুকু নোট করেনি কেউ। এই হবুচন্দ্রের রাজ‍্যে মন্ত্রীগুলোও এক একটি গবুচন্দ্র হবেন এ আর বিশেষ কি! এদের বাতচিৎ, রং ঢং বেশীক্ষণ সহ‍্য করতে পারি না। কিন্তু এতো বড় একটা ঘটনা। পঞ্চেন্দ্রিয় উলটে বো‍্যমভোলা হয়ে থাকি কি করে! নিকট আত্মীয়রা ভৌতিক শরীরে জীবন্ত আছে পেত‍্যয় পেয়ে আজ কলম ধরতে কিছু হিম্মত পেলাম। এই কদিন ধরে প্রেশারের ওষুধ ঠুসে নিজেকে শান্ত রেখেছি, আর পারা যাচ্ছে না। বিভিন্ন নিউজ চ‍্যানেলে ঢুঁ মেরে মেরে যা দেখলাম, শুনলাম এবং বুঝলাম তাতে গতিক সুবিধের নয় মশাই। বামফ্রণ্ট জমানায় মহিলা বারকতক মাথায় বাড়ি খেয়েছিলেন না! তারই নিটোল ফল ফলছে আজ। ওনার এবং ওনার প্রতিনিধিদের এমনই খানকতক বাতচিৎ চিত্রনাট‍্যের আকারে তুলে ধরছি আপনাদের সামনে। আপনারাই বিচার করুন কার রাজত্বে আছি আমরা।